Z A P I S N I K

11. sjednice Vijeća Mjesnog odbora  „Zrinjevac“, održane 28. travnja 2022.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 17  sati.


Nazočni članovi Vijeća:  Mirela Brkljač, Sanja Miler, Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira da je jednoglasno prihvaćen zapisnik s 10. sjednice  Vijeća Mjesnog odbora Zrinjevac, održane  25. ožujka 2022. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.

Predsjednica MO Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1.  Prijedlog odluke o izradi izmjena i dopuna Detaljnog plana uređenja Ilica-Preobraženska-Preradovićev Trg-Varšavska-Gundulićeva
2.  Prijedlog odluke o izradi izmjena i dopuna Urbanističkog plana uređenja slobodne carinske zone Jankomir
3. Prijedlog odluke o izmjenama i dopunama Odluke o davanju u zakup i na drugo korištenje površina javne namjene
4.  Zahtjevi za korištenje prostora
5. Aktualna problematika na području MO Zrinjevac
6.  Pitanja i prijedlozi

		






AD1. Prijedlog odluke o izradi izmjena i dopuna Detaljnog plana uređenja Ilica-Preobraženska-Preradovićev Trg-Varšavska-Gundulićeva

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi pozitivno mišljenje o Prijedlogu odluke o izradi izmjena i dopuna Detaljnog plana uređenja Ilica-Preobraženska-Preradovićev Trg-Varšavska-Gundulićeva.

ZAKLJUČAK

Nacrt prijedloga Odluke o izradi izmjena i dopuna Detaljnog plana uređenja Ilica -Preobraženska-Preradovićev trg-Varšavska -Gundulićeva


0. Vijeće Mjesnog odbora Zrinjevac daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja Ilica-Preobraženska -Preradovićev trg-Varšavska -Gundulićeva

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.





AD2. Prijedlog odluke o izradi izmjena i dopuna Urbanističkog plana uređenja slobodne carinske zone Jankomir

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi odluku da o navedenom Prijedlogu odluči Vijeće gradske četvrti na koju se navedeni prijedlog odnosi.


ZAKLJUČAK

Prijedloga Odluke o izradi izmjena i dopuna Urbanističkog plana uređenja                                             carinske zone Jankomir


1. [bookmark: _Hlk99355106]Vijeće Mjesnog odbora Zrinjevac jednoglasno donosi odluku da o navedenom   Prijedlogu   
       odluči Vijeće gradske četvrti na koju se navedeni prijedlog odnosi.

2. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


AD3. Prijedlog odluke o izmjenama i dopunama Odluke o davanju u zakup i na drugo korištenje površina javne namjene

Članovi Vijeća primili su pisani materijal uz poziv.
Vijeće Mjesnog odbora Zrinjevac jednoglasno donosi pozitivno mišljenje o Prijedlogu odluke o davanju u zakup i na drugo korištenje površina javne namjene.


Z A K L J U Č A K

o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene



1. Vijeće Mjesnog odbora Zrinjevac daje pozitivno mišljenje o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

2. Ovaj se zaključak dostavlja Vijeću Gradske četvrti Donji grad.





AD4. Zahtjevi za korištenje prostora Mjesnog odbora Zrinjevac

Predsjednica usmeno obavještava članove o zahtjevima.

Vijeće jednoglasno donosi


                                                                                  ZAKLJUČAK

l.  Političkoj stranci „HDZ“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu drugog i četvrtog petka u mjesecu od 18 do 20 sati.
2.  Prostor iz točke 1. ovog zaključka koristit će Politička stranka „HDZ“.

3. Politička stranka „HDZ“ obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.
Vijeće jednoglasno donosi

ZAKLJUČAK

Da se podnositelju zahtjeva Mažoretkinje grada Zagreba ne odobri korištenje prostora u traženim terminima svaki dan. Vijeće Mjesnog odbora će o ovom zahtjevu još raspravljati na sljedećoj sjednici te će vjerojatno odobriti smanjeno korištenje prostora mjesne samouprave.


AD5. Aktualna problematika na području MO Zrinjevac

Vijeće Mjesnog odbora je raspravljalo o aktualnim problemima na području mjesnog odbora. Vijeće se složilo da postoje još uvijek problemi kao što je brzina prometa na Palmotićevoj ulici o čemu će se raspravljati na sljedećoj sjednici i napraviti zaključak.


Na kraju sjednice predsjednica vijeća je prenijela bitne informacije sa koordinacije sa predsjednikom vijeća gradske četvrti Donji grad.

Nitko od članova Vijeća nije imao dodatnih pitanja ni prijedloga već su se usuglasili da za
sljedeći mjesec pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 18.00 sati.


Zapisničarka:
Zrinka Miličić




Predsjednica
Vijeća Mjesnog odbora
Zrinjevac

Zrinka  Miličić, v.r.

